
1. ՀՀ ֆինանսների նախարարություն
	10.05․2021թ.

	
	N 01/2-1/7278-2021

	    Ս.թ. մայիսի 7-ի Ձեր թիվ 01/6730-2021 գրությամբ ներկայացված՝ «Հայաստանի Հանրապետության տարածք ներմուծվող սպիտակ շաքարի նկատմամբ սակագնային քվոտա կիրառելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան:
	Ընդունվել է

	
2. ՀՀ պետական եկամուտների կոմիտե
	11.05.2021թ․

	
	01/3-2/27872-2021

	«Հայաստանի Հանրապետության տարածք ներմուծվող սպիտակ շաքարի նկատմամբ սակագնային քվոտա կիրառելու մասին» ՀՀ կառավարության որոշման նախագծի վերաբերյալ հայտնում ենք հետևյալը:
Նախագծի հավելված 1-ով հաստատված՝ «Արտաքին տնտեսական գործունեության մասնակիցների միջև սպիտակ շաքարի (ԵԱՏՄ ԱՏԳ ԱԱ 1701 99 100 ծածկագիր) Հայաստանի Հանրապետություն ներմուծման լիցենզավորման» ընթացակարգի 8-րդ կետով մաքսային ոլորտի լիազոր մարմնից պահանջվում է Լիազոր մարմին ներկայացնել 2021 թվականի մայիսի 15-ից սեպտեմբերի 30-ը արտաքին տնտեսական գործունեության մասնակիցների կողմից ապրանքի ներմուծման բնաիրային ծավալների մասին տեղեկատվություն` նշելով կազմակերպության անվանումը, ՀՎՀՀ-ն, լիցենզիայի համարը, տրման ամսաթիվը, ապրանքների հայտարարագրի գրանցման համարը, ամսաթիվը, փաստացի հայտարարագրված ծավալը, ապրանքի ԵԱՏՄ ԱՏԳ ԱԱ ծածկագիրը և նկարագիրը: Մինչդեռ, հստակ չէ, թե երբ (ինչ ժամկետում) և ինչ նպատակով մաքսային ոլորտի լիազոր մարմինը պետք է ներկայացնի պահանջվող տեղեկատվությունը: Հետևաբար, առաջարկում ենք ընթացակարգի 8-րդ կետը նշվածի մասով խմբագրել:

	


Ընդունվել է

	Միաժամանակ, հայտնում ենք, որ նախագիծը մշակվել է՝ հաշվի առնելով Եվրասիական տնտեսական հանձնաժողովի խորհրդի 23.04.2021թ. N 33 որոշմամբ նախատեսված կարգավորումները՝ որոնց համաձայն՝ ԱՏԳ ԱԱ 1701 99 100 ծածկագրին դասվող սպիտակ շաքարի մաքսատուրքի վճարման արտոնության հարցը կարգավորվում է՝ Եվրասիական տնտեսական հանձնաժողովի 27.11.2009թ. N 130 որոշման մեջ փոփոխություն կատարելու ճանապարհով, համաձայն որի՝   ԱՏԳ ԱԱ 1701 99 100 ծածկագրին դասվող, բացառապես ներքին շուկայում սպառման համար, կամ շաքար պարունակող արտադրանքի արտադրման նպատակով ոչ ավել քան 22,4 հազ․ տոննա շաքարի ներմուծմանը տրամադրվող մաքսատուրքի արտոնության կիրառման նպատակով՝ մաքսային մարմիններին է ներկայացվում լիազոր մարմնի տրամադրած, ապրանքի քանակի և այդ ապրանքների ներմուծումը իրականացնող կազմակերպությունների վերաբերյալ տեղեկատվություն պարունակող, ապրանքի նպատակային նշանակությունը հաստատող փաստաթուղթ։
Տեղեկացնում ենք նաև, որ ՀՀ տարածք ներմուծվող առանձին ապրանքների նպատակային նշանակությունը հաստատող և որոշ ապրանքների նկատմամբ մաքսատուրքի վճարման արտոնություններ տրամադրող ՀՀ լիազոր պետական կառավարման մարմիններ սահմանելու և ՀՀ տարածք ներմուծվող առանձին ապրանքների նպատակային նշանակությունը հաստատող եզրակացությունը տրամադրելու կարգը հաստատված Է 10.03.2015թ. N 228-Ն որոշմամբ։ 
Հաշվի առնելով վերոգրյալը՝ առաջարկում ենք քննարկել նախագծով սահմանված կարգավորումները ՀՀ կառավարության 10.03.2015թ. N 228-Ն որոշման շրջանակներում կանոնակարգելու նպատակահարմարությունը։


	Չի ընդուվել

  Համաձայն 2015 թվականի մարտի 10-ի N 228-Ն որոշմամբ հաստատված 2-րդ հավելվածի 1-ին կետի՝ Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող եզրակացության տրամադրման կարգով կարգավորվում են Եվրասիական տնտեսական հանձնաժողովի Խորհրդի 2012 թվականի հուլիսի 16-ի «Եվրասիական տնտեսական միության արտաքին տնտեսական գործունեության միասնական ապրանքային անվանացանկը և Եվրասիական տնտեսական միության միասնական մաքսային սակագինը հաստատելու մասին» N 54 որոշման դրույթներին համապատասխան` Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող եզրակացության տրամադրման հետ կապված հարաբերությունները: Հարկ է նշել, որ 2012 թվականի հուլիսի 16-ի Եվրասիական տնտեսական հանձնաժողովի Խորհրդի N 54 որոշմամբ նախատեսվող նպատակային նշանակությունը հավաստող                                                                                                                                                                                                                                                                                                                                                                                                                                                                                       փաստաթղթի առկայությունը նախատեսված է միայն արդյունաբերության ոլորտում պետական քաղաքականության մշակման և նորմատիվ իրավական կարգավորման գործառույթներին, մինչդեռ Եվրասիական տնտեսական հանձնաժողովի Խորհրդի 2021 թվականի ապրիլի 23-ի N 33 որոշմամբ Հայաստանի Հանրապետությանը հատկացված 22,4 հազ տոննա շաքարը կարող է ներմուծվել նաև ներքին շուկայում իրացման համար։
  Միաժամանակ նշենք, որ արտաքին տնտեսական գործունեության մասնակիցների միջև 22,4 հազ տոննա սպիտակ շաքարի քվոտան բաշխելու համար անհրաժեշտ է հաստատել Հայաստանի Հանրապետություն ներմուծման լիցենզավորման ընթացակարգ։ Նշենք, որ լիցենզիան նույնպես հանդիսանում է թույլտվության փաստաթուղթ։

	
2. ՀՀ արդարադատության նախարարություն
	18.05.2021թ․

	
	01/27.0.01/12895-2021

	    ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության տարածք ներմուծվող սպիտակ շաքարի նկատմամբ սակագնային քվոտա կիրառելու մասին» Հայաստանի Հանրապետության կառավարության որոշման նախագծի վերաբերյալ

1. «Հայաստանի Հանրապետության տարածք ներմուծվող սպիտակ շաքարի նկատմամբ սակագնային քվոտա կիրառելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում «օրենքի» բառից առաջ անհրաժեշտ է հանել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները:
	Վերոգրյալի համատեքստում՝ Նախագծի 2-րդ կետի 1-ին ենթակետով հաստատվող հավելվածի (այսուհետ՝ Հավելված) 3-րդ կետի 6-րդ և 19-րդ կետի 3-րդ ենթակետերից նույնպես անհրաժեշտ է հանել «Հայաստանի Հանրապետության» բառերը:
	




Ընդունվել է

	2. Նախագծի 1-ին կետով նախատեսվում է սահմանել, որ 2021 թվականի մայիսի 15-ից սեպտեմբերի 30-ը ընկած ժամանակահատվածում սպիտակ շաքարի (ԵԱՏՄ ԱՏԳ ԱԱ 1701 99 100 ծածկագիր) ներմուծումը, որը  նախատեսված է բացառապես ներքին շուկայում իրացման կամ շաքար պարունակող արտադրանքի արտադրության համար, ազատվում է ներմուծման մաքսատուրքից: Այս առումով գտնում ենք, որ Նախագծի հիշյալ կետով նախատեսվող ժամկետներն ունեն վերանայման կարիք:
	   Նույն նկատառումը վերաբերում է նաև Հավելվածի ամբողջ տեքստին:
	Ընդունվել է

	3.	Հավելվածի 15-րդ կետի 2-րդ ենթակետի համաձայն՝ մեկանգամյա կամ գլխավոր լիցենզիա ստանալու մասին հայտը մերժվում է, եթե չի համապատասխանում սույն որոշման N1 հավելվածի 3-րդ կետի 6-րդ ենթակետով սահմանված պահանջներին: 
	   Այս առումով գտնում ենք, որ Հավելվածի 15-րդ կետի հիշյալ ենթակետն ունի խմբագրման կարիք, քանի որ Հավելվածի 3-րդ կետի 6-րդ ենթակետով նախատեսված է «արտաքին տնտեսական գործունեության մասնակիցների» սահմանումը և դրանով որևէ պահանջ նախատեսված չէ:
	Ընդունվել է

